PMIndiaData/PMIndiaSum huggingface dataset:
నర్మద సేవా యాత్ర ముగింపు సూచకంగా మధ్య ప్రదేశ్ లోని అమర్ కంటక్ లో జరగనున్న కార్యక్రమానికి హాజరు కానున్న ప్రధాన మంత్రి

ప్రధాన మంత్రి శ్రీ నరేంద్ర మోదీ నర్మద సేవా యాత్ర ముగింపు సూచకంగా మధ్య ప్రదేశ్ లోని అమర్ కంటక్ లో రేపు జరగనున్న కార్యక్రమానికి హాజరు కానున్నారు. ‘‘నర్మద సేవా యాత్ర ముగింపు సూచకంగా మధ్య ప్రదేశ్ లోని అమర్ కంటక్ లో రేపు మధ్యాహ్నం జరిగే కార్యక్రమంలో పాలుపంచుకోబోతుండడం నాకు సంతోషాన్ని కలిగిస్తోంది. నర్మద పరిరక్షణకు ఉద్దేశించిన శ్రేష్ఠమైన ప్రజా ఉద్యమమే నర్మద సేవా యాత్ర. అంతేకాదు, ఇది పర్యావరణాన్ని కాపాడుకోవాలనే విశాలమైనటువంటి సందేశాన్ని కూడా అందిస్తోంది. నేను రేపు మధ్య ప్రదేశ్ లో నర్మద సేవా అభియాన్ ను ప్రారంభించబోతున్నాను. ఈ కార్యక్రమం మధ్య ప్రదేశ్ పర్యావరణంపైన పెద్ద ప్రభావాన్ని ప్రసరింపచేయడం ఖాయం. మీరు మీ మొబైల్ ఫోన్ లలో https://t.co/TYuxNNJfIf కు లాగాన్ అయ్యి రేపటి నర్మద సేవా యాత్ర కార్యక్రమ ప్రత్యక్ష ప్రసారాన్ని వీక్షించవచ్చు’’ అని ప్రధాన మంత్రి తెలిపారు.
ప్రధానమంత్రి నరేంద్ర మోదీ జనవరి 15న స్టార్టప్ సంస్థలకు చెందిన వారితో సంభాషిస్తారు.

ప్రధానమంత్రి నరేంద్ర మోదీ 2022 జనవరి 15 ఉదయం 10.30 గంటలకు వీడియో కాన్ఫరెన్సు ద్వారా స్టార్టప్ సంస్థలతో సంభాషించనున్నారు. వ్యవసాయం, ఆరోగ్యం, ఎంటర్ ప్రైజ్ సిస్టమ్, అంతరిక్షం, పరిశ్రమ 4.0, భద్రత, ఫిన్ టెక్, పర్యావరణం తదితర స్టార్టప్ లు ప్రధానమంత్రి తో సమావేశంలో పాల్గొంటున్నాయి. 150 కిపైగా స్టార్టప్ లను ఆరు వర్కింగ్ గ్రూప్ లుగా వివిధ థీమ్ ల ఆధారంగా విభజించారు. మూలాల నుంచి వ్రుద్ధిలోకి వచ్చిన సంస్థలను , డిఎన్ ఎ నడ్జింగ్, లోకల్ టు గ్లోబల్, భవిష్యత్ కు సాంకేతికత, తయారీ రంగంలో ఛాంపియన్లను తయారుచేయడం, సుస్థిరాభివ్రుద్ధి వంటివి ఇందులో ఉన్నాయి. ప్రతి గ్రూపుప్రధానమంత్రి ముందు ఈ సమావేశంలో వారికి కేటాయించిన సమయంలో ప్రజెంటేషన్ ఇవ్వనున్నాయి. దేశంలో ఆవిష్కరణలు సాగిస్తూ స్టార్టప్ లు ఏ విధంగా జాతీయ అవసరాలకు ఏమేరకు తోడ్పడగలవన్న అంశంపై చర్చించడం ఈ సమావేశం ప్రధాన ఉద్దేశం. ఆజాది కా అమ్రుతోత్సవ్ లో భాగంగా వారం రోజుల పాటు జరిగే సెలిబ్రేటింగ్ ఇన్నొవేషన్ ఎకోసిస్టమ్ ను వాణిజ్య, పరిశ్రమల మంత్రిత్వశాఖకు చెందిన డిపి ఐఐటి 2022 జనవరి 10 నుంచి 16 వరకు నిర్వహిస్తుంది. స్టార్టప్ ఇండియా కార్యక్రమం ప్రారంభమైన 6 వ వార్షికోత్సవం సందర్భంగా ఈ కార్యక్రమాలు నిర్వహిస్తున్నారు. దేశ ప్రగతిలో స్టార్టప్ లు ఎంతో కీలకమని ప్రధానమంత్రి గట్టిగా విశ్వసిస్తారు. ఈ విశ్వాసంతోనే 2016లో స్టార్టప్ ఇండియా కార్యక్రమాన్ని ప్రధానమంత్రి ప్రారంభించారు. దేశంలో స్టార్టప్ ల అభివ్రుద్ధి , ప్రగతికి అనువైన వాతావరణాన్ని ప్రభుత్వం కల్పించింది. దేశంలొో ఇది స్టార్టప్ వాతావరణంపై అద్భుతమైన ప్రభావాన్ని చూపింది. ఇది దేశంలో యూనికార్న్ ల అద్భుత ప్రగతికి దోహదపడింది.
సావరిన్ బంగారం బాండ్ల పథకం మార్గదర్శక సూత్రాల సవరణకు ఆమోదం తెలిపిన మంత్రివర్గం

సావరిన్ బంగారం బాండ్ల (ఎస్ జి బి) పథకం నిర్దేశించిన లక్ష్యాలను సాధించడానికి అనువుగా, ఆ పథకానికి సంబంధించిన మార్గదర్శక సూత్రాల సవరణకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రి వర్గం ఆమోదం తెలిపింది. ఈ పథకంలో రెండు రకాలైనటువంటి మార్పులు చేయడం జరిగింది: ఈ పథకాన్ని మరింత ఆకర్షణీయంగా మార్చి, లక్ష్యాల మేరకు నిధులను సమీకరించడానికి, బంగారం దిగుమతుల వల్ల ఎదురవుతున్న ఆర్ధిక ఒత్తిడిని, అలాగే కరెంట్ అకౌంట్ లోటు (సిఎడి) ని తగ్గించడానికి ఈ పథకం లక్షణాలలో కొన్ని నిర్దిష్టమైనటువంటి మార్పులు చేశారు. వివిధ వర్గాల పెట్టుబడిదారులకు ప్రత్యామ్నాయ పెట్టుబడులను సూచించే విధంగా సావరిన్ బంగారం బాండ్లను వివిధ వడ్డీ రేట్లతో, ప్రమాదాల భద్రత / చెల్లింపులతో ప్రవేశపెట్టడానికి వీలుగా ఆర్ధిక మంత్రిత్వ శాఖకు వెసులుబాటు ఇవ్వడం జరిగింది. ఒక నిర్దిష్టమైన షేర్లు గుణగణాలను ఖరారు చేయడానికీ – దానిని ప్రకటనగా జారీ చేయడానికి మధ్య సమయాన్ని తగ్గించడానికి వీలుగా ఆర్ధిక మంత్రి అనుమతితో ఈ పథకంలో సవరణలు / అదనపు లక్షణాలను జత చేర్చడానికి ఆర్ధిక మంత్రిత్వ శాఖ (జారీదారు) కు ఈ అధికారాన్ని అప్పగించడం జరిగింది. కొత్త పెట్టుబడి ఉత్పత్తుల పోటీ అంశాలను ఎదుర్కోడానికి, చాలా చలనశీలంగా, ఒక్కొక్కసారి అస్థిర మార్కెట్, స్థూల ఆర్ధిక , బంగారం ధరల వంటి ఇతర పరిస్థితులను ఎదుర్కోడానికి ఈ వెసులుబాటు సమర్ధంగా ఉపయోగపడుతుంది. ఈ పథకంలో దిగువ పేర్కొన్న మార్పులను ఆమోదించడం జరిగింది: ఒక్కో ఆర్ధిక సంవత్సరంలో పెట్టుబడి పరిమితిని వ్యక్తులకు 4 కిలోగ్రాముల వరకు, అవిభక్త హిందూ కుటుంబాలు (హెచ్ యుఎఫ్) కు 4 కిలోగ్రాముల వరకు, ట్రస్టులు, ప్రభుత్వం ఎప్పటికప్పుడు నోటిఫై చేసేటటువంటి ఇతర సంస్థలకు 20 కిలోగ్రాముల వరకు పెంచడం జరిగింది. గరిష్ఠ పరిమితిని ఆర్ధిక సంవత్సరం ప్రాతిపదికగా లెక్కిస్తారు. సెకండరీ మార్కెట్ ట్రేడింగ్ సమయంలో కొనుగోలు చేసిన ఎస్ జి బి లు ఇందులో కలుస్తాయి. iii. బ్యాంకులు, ఆర్ధిక సంస్థలు అదనపు భద్రతగా పెట్టుకున్నటువంటి హోల్డింగ్స్ ను ఈ పెట్టుబడి గరిష్ఠ పరిమితిలో కలవవు. ఈ సావరిన్ గోల్డ్ బాండ్లు ‘ఆన్ ట్యాప్’ పద్ధతిన అందుబాటులో ఉంటాయి. ఎన్ఎస్ఇ, బిఎస్ఇ, బ్యాంకులు, తపాలా శాఖ తో సంప్రదింపుల ఆధారంగా ‘ఆన్ ట్యాప్’ విక్రయాలను ఆర్ధిక మంత్రిత్వ శాఖ ఖరారు చేస్తుంది. లిక్విడిటీని, ఎస్ జి బి ల విక్రయ సామర్ధ్యాన్ని మెరుగుపరచడానికి తగిన మార్కెట్ మేకింగ్ కార్యక్రమాలను రూపొందిస్తారు. వాణిజ్య బ్యాంకులు లేదా ఎమ్ ఎమ్ టి సి వంటి ప్రభుత్వ రంగ సంస్థ లు లేదా భారత ప్రభుత్వం నిర్ణయించిన ఏదైనా సంస్థ.. ఇవి మార్కెట్ మేకర్లుగా ఉండవచ్చు. అవసరమని భావిస్తే – భారత ప్రభుత్వం – ఏజెంట్లకు ఎక్కువ మొత్తంలో కమీషన్ అనుమతించే అవకాశం ఉంది. పూర్వరంగం: సావరిన్ గోల్డ్ బాండ్ (ఎస్ జిబి) పథకాన్ని మంత్రివర్గం ఆమోదంతో 2015 నవంబర్ 5వ తేదీన భారత ప్రభుత్వం ప్రవేశపెట్టింది. బంగారాన్ని కొనుగోలు చేయడానికి ప్రత్యామ్నాయంగా ఒక ఆర్ధిక వనరుగా అభివృద్ధి చేయడమే ఈ పథకం ముఖ్యోద్దేశం. పెట్టుబడి కోసం ప్రతి ఏటా కొనుగోలు చేస్తున్న సుమారు 300 టన్నుల బంగారు కడ్డీలు, నాణేలలో కొంత భాగాన్ని ‘డీమ్యాట్’ గోల్డ్ బాండ్ల రూపంలోకి మార్చడం లక్ష్యం. ఈ పథకం కింద 2015-16 లో 15,000 కోట్ల రూపాయలు, 2016-17 లో 10,000 కోట్ల రూపాయలు సమీకరించాలని లక్ష్యంగా నిర్ణయించారు. ఈ పథకం కింద ఇంతవరకు 4,769 కోట్ల రూపాయలు ప్రభుత్వ ఖాతా లోకి జమ అయ్యాయి. ఈ పథకం కింద ఇంతవరకు అనుకున్న దానికంటే తక్కువ స్పందన వచ్చిన నేపథ్యంలో, సిఎడి పై పడుతున్న భారాన్ని, మొత్తం మీద దేశ స్థూల ఆర్ధిక పరిస్థితిని పరిగణనలోకి తీసుకొని ఈ పథకాన్ని విజయవంతం చేయడం కోసం ఈ పథకంలో మార్పులు చేయడం అవసరమని భావించడం జరిగింది.
ఉత్తరాఖండ్ ప్రజల కు వారి రాష్ట్ర స్థాపన దినం నాడు శుభాకాంక్షలు తెలిపినప్రధాన మంత్రి

ఉత్తరాఖండ్ స్థాపన దినాన్ని పురస్కరించుకొని ప్రధాన మంత్రి శ్రీ నరేంద్ర మోదీ ఆ రాష్ట్ర ప్రజల కు శుభాకాంక్షలు తెలిపారు. ప్రధాన మంత్రి అనేక ట్వీట్ లలో- ‘‘ఉత్తరాఖండ్ స్థాపన దినం సందర్భం లో ఈ దేవ భూమి లోని నా సోదరీమణులకు, నా సోదరుల కు ఇవే హృదయ పూర్వక శుభాకాంక్షలు. గడచిన అయిదు సంవత్సరాల లో రాష్ట్రం సాధించిన ప్రగతి ని బట్టి చూస్తే, ఈ యావత్తు దశాబ్దం ఉత్తరాఖండ్ దే అవుతుంది అనే విశ్వాసం నాలో కలుగుతున్నది. ఉత్తరాఖండ్ లో పూర్తి అయిన అభివృద్ధి పనులు ఇక పర్వత ప్రాంతం లోని జలం, యవ్వనం.. రెండూ కూడాను అక్కర కు వస్తున్నాయనడానికి ఒక ప్రమాణం గా నిలుస్తున్నాయి. ప్రకృతి ఒడిలో ఒదిగినటువంటి ఈ రాష్ట్రం ఇదే మాదిరి గా నిరంతరం అభివృద్ధి పథం లో దూసుకుపోవాలి అని నేను ఆకాంక్షిస్తున్నాను.’’ అని పేర్కొన్నారు.
గూడ్స్ అండ్ స‌ర్వీసెస్ టాక్స్ అపెలిట్ ట్రైబ్యూన‌ల్ (జిఎస్‌టిఎటి)కి జాతీయ పీఠాన్ని ఏర్పాటు చేసేందుకు ఆమోదం తెలిపిన మంత్రివ‌ర్గం

గూడ్స్ అండ్ స‌ర్వీసెస్ టాక్స్ అపెలిట్ ట్రైబ్యూన‌ల్ (జిఎస్‌టిఎటి) కి జాతీయ పీఠాన్ని ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివ‌ర్గ స‌మావేశం ఆమోదం తెలిపింది. అపెలిట్ ట్రైబ్యూన‌ల్ యొక్క జాతీయ పీఠాన్ని న్యూ ఢిల్లీ లో ఏర్పాటు చేస్తారు. రాష్ట్రపతి జిఎస్‌టిఎటి కి అధ్య‌క్ష‌త వ‌హిస్తారు; ఇందులో ఒక టెక్నిక‌ల్‌ మెంబ‌ర్ (కేంద్రం)తో పాటు మ‌రొక టెక్నిక‌ల్‌ మెంబ‌ర్ (రాష్ట్రం) కూడా ఉంటారు. జిఎస్‌టిఎటి కి జాతీయ పీఠాన్ని ఏర్పాటు చేసేందుకు 92.50 ల‌క్ష‌ల రూపాయ‌ల మేర‌కు ఒక‌సారి వ్య‌యం తో పాటు సంవ‌త్స‌రానికి 6.86 కోట్ల రూపాయ‌ల వంతున పున‌రావృత్త వ్య‌యమవుతుంది. వివ‌రాలు: గూడ్స్ అండ్ స‌ర్వీసెస్ టాక్స్ అపెలిట్ ట్రైబ్యూన‌ల్ అనేది జిఎస్‌టి చ‌ట్టాల లో రెండ‌వ అప్పీలు కు వేదిక గా ఉంటుంది; అంతేకాక కేంద్రాని కి మ‌రియు రాష్టాల‌ కు మ‌ధ్య వివాద ప‌రిష్కారాని కి తొలి ఉమ్మ‌డి వేదిక కూడా ఇదే. కేంద్ర, రాష్ట్ర వస్తువులు మరియు సేవల పన్ను (జిఎస్‌టి) చ‌ట్టాల ప్ర‌కారం అపెలిట్ అథారిటీస్ జారీ చేసే ఒక‌టో అప్పీళ్ళ కు సంబంధించిన ఉత్త‌ర్వుల‌ కు వ్య‌తిరేకం గా వ‌చ్చే అప్పీళ్ళు కేంద్ర, రాష్ట్ర జిఎస్‌టి చట్టాలకు ఒకే ఉమ్మ‌డి వేదిక అయిన‌టువంటి అపెలిట్ ట్రైబ్యూన‌ల్ సమక్షంలో దాఖలవుతాయి. సమాన వేదిక అయినటువంటి కారణం గా జిఎస్‌టిఎటి.. జిఎస్ టి లో త‌లెత్తుతుండే వివాదాల ప‌రిష్కారం లో ఏక‌రూప‌క‌త తో పాటు, మరి ఈ విధం గా జిఎస్‌టి దేశం అంతటా ఏక రూపం లో అమ‌లు అయ్యేట‌ట్లు కూడా.. చూస్తుంది. జిఎస్‌టి హ‌యాం లో వివాద ప‌రిష్కారార్థం అప్పీలు మ‌రియు స‌మీక్ష యంత్రాంగానికై సిజిఎస్‌టి చ‌ట్టం లోని XVIII వ అధ్యాయం వీలు క‌ల్పిస్తోంది. ఈ అధ్యాయం లోని 109 వ సెక్ష‌న్.. కౌన్సిల్ సిఫారసు చేసిన మీద‌ట నోటిఫికేశన్ ద్వారా గూడ్స్ అండ్ స‌ర్వీసెస్ టాక్స్ అపెలిట్ ట్రైబ్యూన‌ల్ గా వ్య‌వ‌హ‌రించ‌బ‌డేట‌టువంటి ఒక అపెలిట్ ట్రైబ్యూన‌ల్ ను ఆ నోటిఫికేశన్ లో పేర్కొన్న తేదీ నాటి నుండి అమ‌లు లోకి వ‌చ్చేట‌ట్లుగా నియ‌మించేందుకు అధికారాల‌ను.. కేంద్ర ప్ర‌భుత్వాని కి ద‌ఖ‌లు ప‌రుస్తోంది. ఈ విధం గా ఏర్ప‌డే జిఎస్‌టిఎటి.. అపెలిట్ అథార‌టీ గాని, లేదా రివిజ‌న‌ల్ అథార‌టీ గాని ఇచ్చే ఉత్త‌ర్వుల‌ కు వ్య‌తిరేకంగా దాఖ‌ల‌య్యే అప్పీళ్ళ‌ ను విచారిస్తుంది.
అమ్ రేలీ లో జ‌రిగిన స‌హ‌కార్ స‌మ్మేళ‌న్ ను ఉద్దేశించి ప్ర‌సంగించిన ప్ర‌ధాన మంత్రి

అమ్ రేలీ లో కొత్త‌గా నిర్మించిన ఎపిఎమ్‌సి మార్కెట్ యార్డును ప్ర‌ధాన మంత్రి శ్రీ న‌రేంద్ర మోదీ ఈ రోజు ప్రారంభించారు. అమ‌ర్ డెయిరీ లో ఒక కొత్త ప్లాంటును కూడా ఆయ‌న ప్రారంభించారు. తేనె ఉత్ప‌త్తి ప్లాంటుకు పునాది రాయిని వేశారు. అమ్ రేలీ లో జ‌రిగిన ‘స‌హ‌కార్ స‌మ్మేళ‌న్’ లో ప్ర‌ధాన మంత్రి పాల్గొని ప్ర‌సంగిస్తూ, యువత ముందుకు వ‌చ్చి స‌హ‌కార రంగంలో నాయ‌క‌త్వ బాధ్య‌త‌ను స్వీక‌రించ‌డం చూసి తాను సంతోషిస్తున్న‌ట్లు తెలిపారు. గుజ‌రాత్ ముఖ్య‌మంత్రి ప‌ద‌వీబాధ్యతలను తాను నిర్వ‌హించిన కాలంలో సౌరాష్ట్ర ప్రాంతంలో పాడి సంఘాలు ఎలా వృద్ధి చెందిందీ ఆయ‌న ఈ సంద‌ర్భంగా గుర్తు చేశారు. వ్య‌వ‌సాయ‌దారుల‌కు e-NAM Yojana ప్ర‌యోజ‌న‌కారిగా ఉంటోంద‌ని, ఇది మ‌రింత మెరుగైన విప‌ణుల‌ను వారి అందుబాటులోకి తీసుకు వ‌స్తోంద‌ని ఆయ‌న చెప్పారు. సౌరాష్ట్ర ప్రాంత ప్ర‌జ‌ల జీవ‌నాన్ని మార్చివేసే సత్తా నీలి విప్ల‌వానికి, తీపి (తేనె) విప్ల‌వానికి ఉందని ఆయ‌న అన్నారు. వ్య‌వ‌సాయ‌దారుల అవ‌స‌రాల‌ను కేంద్ర ప్ర‌భుత్వం గ‌మ‌నిస్తూ, వారి స‌మ‌స్య‌ల ప‌ట్ల ప్ర‌తిస్పందిస్తుంద‌ని ప్ర‌ధాన మంత్రి అన్నారు.
శ్రీ అరవిందుల ను ఆయన జయంతి నాడు స్మరించుకొన్నప్రధాన మంత్రి

ఈ రోజు న శ్రీ అరవిందుల జయంతి ని ప్రధాన మంత్రి శ్రీ నరేంద్ర మోదీ స్మరించుకొంటూ, ‘‘ఆయన సునిశిత బుద్ధి కలిగినటువంటి ఒక వ్యక్తి, ఆయన కు మన దేశం పట్ల ఒక స్పష్టమైన దృష్టికోణమంటూ ఉండింది. విద్య, మేధోపరమైన కౌశలం మరియు బలం.. వీటి కి ఆయన కట్టబెట్టినటువంటి ప్రాధాన్యం మనకు సదా ప్రేరణ ను అందిస్తూనే ఉంటాయి’’ అని పేర్కొన్నారు. ప్ర‌ధాన మంత్రి ఒక ట్వీట్ లో – ‘‘ఈ రోజు న శ్రీ అరవిందుల జయంతి. ఆయన సునిశిత బుద్ధి కలిగినటువంటి ఒక వ్యక్తి, ఆయన కు మన దేశం పట్ల ఒక స్పష్టమైన దృష్టికోణమంటూ ఉండింది. విద్య, మేధోపరమైన కౌశలం మరియు బలం.. వీటి కి ఆయన కట్టబెట్టినటువంటి ప్రాధాన్యం మనకు సదా ప్రేరణ ను అందిస్తూనే ఉంటాయి. పుదుచ్చేరి లో మరియు తమిళ నాడు లో ఆయన తో ముడిపడ్డ కొన్ని ప్రదేశాల ను నేను సందర్శించినప్పటి చిత్రాల ను కొన్నిటి ని శేర్ చేస్తున్నాను.’’ ‘‘శ్రీ అరవిందుల యొక్క ఆలోచన ల తాలూకు గొప్పతనాన్ని, ఇంకా ఆ ఆలోచన లు మనకు స్వావలంబన ను గురించి, జ్ఞ‌ాన ప్రాప్తి ని గురించి ఏమని బోధిస్తున్నాయనే అంశాల ను #MannKiBaat (‘మనసు లో మాట’ కార్యక్రమం) ఎపిసోడ్ ల లోని ఒక ఎపిసోడ్ లో నేను ప్రముఖం గా ప్రస్తావించాను.’’ అని పేర్కొన్నారు.
మేడ్- అప్స్ రంగంలో ఉపాధి క‌ల్ప‌నను, ఎగుమ‌తుల‌ను ప్రోత్స‌హించే సంస్క‌ర‌ణ‌ల‌కు ఆమోదం తెలిపిన మంత్రిమండలి

మేడ్- అప్స్ రంగంలో ఉపాధి క‌ల్ప‌నను ప్రోత్స‌హించే సంస్క‌ర‌ణ‌ల‌కు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ప‌రిమిత స‌మ‌యంలో, రెడీమేడ్ బ‌ట్ట‌ల ప్యాకేజ్ కోసం ఆమోదించ‌బ‌డిన బ‌డ్జెట్ రూ.6, 006 కోట్లతో కింద తెలిపిన చ‌ర్య‌లు చేప‌ట్ట‌డానికి వీలుగా మంత్రివర్గం ఆమోదం తెలిపింది. త‌ద్వారా భారీ స్థాయిలో ప్ర‌త్య‌క్షంగా, ప‌రోక్షంగా ఉపాధి క‌ల్ప‌న జ‌రుగుతుంది. దాదాపుగా 11 ల‌క్ష‌ల మందికి రాబోయే మూడు సంవ‌త్స‌రాల్లో మేడ్- అప్స్ రంగంలో ఉపాధి దొరుకుతుంది. 1. టెక్నాల‌జీ అప్ గ్రెడేష‌న్ ఫండ్ స్కీమ్ ( టి యు ఎఫ్ ఎస్‌) కింద ఉత్ప‌త్తి ప్రోత్సాహ‌కాల‌ను అందించాలి. దీని ద్వారా మేడ్- అప్స్‌కోసం అద‌నంగా ప‌దిశాతం రాయితీ వుంటుంది. అద‌నపు ఉత్ప‌త్తి ఆధారంగా గార్మెంట్స్‌కోసం ఇచ్చే విధంగా ఇది వుంటుంది. రాబోయే మూడు సంవ‌త్స‌రాల్లో ఉపాధి ల‌భిస్తుంది. 2. మేడ్- అప్స్ రంగానికి ప్ర‌ధాన మంత్రి ప‌రిధాన్ రోజ్ గార్ ప్రోత్సాహ‌న్ యోజ‌న ( పి ఎమ్ పి ఆర్ పి వై) ప‌థ‌కం (దుస్తుల‌ కోసం) ను మేడ్- అప్స్ రంగానికి విస్త‌రిస్తారు. త‌ద్వారా అద‌నంగా 3.67 శాతం మేర‌కు య‌జ‌మానుల కంట్రిబ్యూష‌న్ ను ఇ పి ఎఫ్ ఒ లో చేరే ఉద్యోగుల‌కు అందించ‌డానికి వీల‌వుతుంది. ఇది ప్ర‌ధాన మంత్రి రోజ్ గార్ ప్రోత్సాహ‌న్ యోజ‌న ( పి ఎమ్ ఆర్ పి వై) కింద అమ‌ల‌వుతున్న‌ 8.33 శాతానికి అద‌నం. మేడ్- అప్స్ రంగానికి ప్ర‌త్యేక ప్రోత్సాహం కింద, మొద‌టి మూడు సంవ‌త్స‌రాల్లో ఉద్యోగుల‌కు ఇది ప్రోత్సాహకంగా ఉంటుంది. 3. రిబేట్ ఆఫ్ స్టేట్ లెవీస్ (ఆర్ ఒ ఎస్ ఎల్ ) ( దుస్తుల కోసం) ప‌థకాన్ని మేడ్- అప్స్ రంగానికి విస్త‌రిస్తారు. త‌ద్వారా మేడ్- అప్స్ ఎగుమ‌తిలో డ్యూటీ డ్రాబాక్ అధికం అవుతుంది. 4. కార్మిక చ‌ట్టాల్లో స‌ర‌ళీక‌ర‌ణ‌: 1. మేడ్- అప్స్ త‌యారీ రంగంలో ప్ర‌తి క్వార్ట‌ర్ స‌మ‌యంలో అనుమతించే ఓవ‌ర్ టైమ్ ను వంద గంట‌ల‌ వ‌ర‌కు పెంచ‌డం జ‌రుగ‌తుంది. 2. నెల‌కు రూ.15,000 కంటే త‌క్కువ వేతనం ఆర్జిస్తున్న ఉద్యోగులు వారి ఇ పి ఎఫ్ కు చేసే కంట్రిబ్యూష‌న్ ను ఐచ్ఛికం చేయ‌డం జ‌రుగుతుంది. ఇటువంటి చ‌ర్య‌లు టెక్స్‌టైల్ రంగంలో ఉపాధిని పెంచుతాయని భావిస్తున్నారు. 11 ల‌క్ష‌ల మంది వ‌ర‌కు కొత్త‌గా ఉపాధిని పొంద‌డానికి అవ‌కాశముంటుంది. త‌ద్వారా ఈ రంగంలో ఎగుమ‌తులు పెరిగి వస్త్రాలు, దుస్తుల రంగంలోని కార్మికుల‌కు ల‌బ్ధి చేకూరుతుంది.
ప్ర‌ధాన మంత్రి తో భేటీ అయిన తమిళ నాడు ముఖ్యమంత్రి

ప్ర‌ధాన మంత్రి శ్రీ న‌రేంద్ర మోదీ తో తమిళ నాడు ముఖ్యమంత్రి శ్రీ ఒ. పన్నీర్ సెల్వమ్ ఈ రోజు భేటీ అయ్యారు. జల్లీకట్టూ పై సర్వోన్నత న్యాయస్థానం విధించిన నిషేధం ఈ సందర్భంగా చర్చకు వచ్చింది. జల్లీకట్టూకు ఉన్న సాంస్కృతిక ప్రాధాన్యాన్ని ప్రధాన మంత్రి అభినందిస్తూనే, ఈ వ్యవహారం ప్రస్తుతానికి కోర్టు విచారణలో ఉందని పేర్కొన్నారు. రాష్ట్ర ప్రభుత్వం తీసుకొనే చర్యలకు కేంద్రం మద్దతివ్వగలదని చెప్పారు. అంతే కాకుండా, రాష్ట్రంలోని అనావృష్టి పరిస్థితిని పరిష్కరించేందుకు సాధ్యమైనన్ని విధాలా సహాయాన్ని అందించడం జరుగుతుందని కూడా ముఖ్యమంత్రికి ప్రధాన మంత్రి హామీ ఇచ్చారు. కేంద్ర బృందాన్ని త్వరలోనే రాష్ట్రానికి పంపిస్తామని ఆయన తెలిపారు.
అండ‌మాన్, నికోబార్ దీవుల‌ లో ప్ర‌ధాన మంత్రి ప‌ర్య‌ట‌న‌

ప్ర‌ధాన మంత్రి శ్రీ న‌రేంద్ర మోదీ డిసెంబ‌ర్ 29-30 వ తేదీ లలో అండ‌మాన్, నికోబార్ దీవుల లో ప‌ర్య‌టిస్తారు. ఆయ‌న డిసెంబ‌ర్ 29 సాయంత్రం పోర్ట్‌బ్లెయ‌ర్ చేరుకుంటారు. డిసెంబ‌ర్ 30వ తేదీన ప్ర‌ధాన మంత్రి కార్ నికోబార్ దీవుల లోని సునామీ స్మార‌క స్థ‌లం వ‌ద్ద పుష్ప‌గుచ్ఛాన్ని ఉంచి, ‘వాల్ ఆఫ్ లాస్ట్ సౌల్స్’ వ‌ద్ద కొవ్వొత్తిని వెలిగిస్తారు. ప్ర‌ధాని ఆరోంగ్ లో ఐటిఐ ని ప్రారంభిస్తారు. కొన్ని మౌలిక స‌దుపాయాల ప్రాజెక్టుల‌కు శంకు స్థాప‌న చేస్తారు. ఆయ‌న ఒక బ‌హిరంగ స‌భ లో ప్ర‌సంగిస్తారు. అనంతరం ప్ర‌ధాని పోర్ట్‌బ్లెయిర్ లోని ‘మార్టియ‌ర్స్ కాల‌మ్’ వ‌ద్ద పుష్ప గుచ్ఛాన్ని ఉంచి, సెల్యుల‌ర్ జెయిల్ ను సంద‌ర్శిస్తారు. పోర్ట్ బ్లెయిర్ లోని సౌత్ పాయింట్ వ‌ద్ద ఎత్తులో ఉన్న జాతీయ జెండాను ఆయ‌న ఎగుర‌వేస్తారు. మ‌రీనా పార్క్ లో ఉన్న నేతాజీ విగ్ర‌హానికి పూలమాల సమర్పిస్తారు. భార‌త భూభాగంలో నేతాజీ సుభాశ్ చంద్ర బోస్, జాతీయ జెండాను ఎగుర‌వేసి 75 సంవ‌త్స‌రాలు పూర్త‌యిన సంద‌ర్భంగా ఆయ‌న స్మార‌క త‌పాలా బిళ్ళ‌ను, నాణేన్ని ప్రధాన మంత్రి విడుద‌ల చేస్తారు. అండ‌మాన్, నికోబార్ దీవుల‌కు సంబంధించిన ఇన్నోవేషన్‌, స్టార్ట్‌-అప్ విధానాన్ని ప్ర‌ధాని ఆవిష్క‌రిస్తారు. సోలార్ విలేజ్ లోని 7 మెగావాట్ల సోలార్ ప‌వ‌ర్ ప్లాంటు నిర్మాణానికి కూడా శంకు స్థాన చేస్తారు. అక్కడ ఒక జన సభను ఉద్దేశించి ప్రధాన మంత్రి ప్రసంగిస్తారు.
సిడబ్ల్యుజి 2022 లో బాడ్ మింటన్ లోబంగారు పతకాన్ని గెలిచినందుకు శ్రీ లక్ష్య సేన్ కు అభినందనలు తెలిపిన ప్రధానమంత్రి

బర్మింగ్ హమ్ లో జరిగిన కామన్ వెల్థ్ గేమ్స్ (సిడబ్ల్యుజి) 2022 లో బాడ్ మింటన్ స్పర్ధ లో పసిడి పతకాన్ని గెలిచినందుకు శ్రీ లక్ష్య సేన్ కు ప్రధాన మంత్రి శ్రీ నరేంద్ర మోదీ అభినందనల ను తెలిపారు. ప్రధాన మంత్రి ఒక ట్వీట్ లో – ‘‘శ్రీ @lakshya_sen అద్భుత కార్యసాధన ను చూసి అత్యంత ఉత్సాహితుడిని అయ్యాను. బాడ్ మింటన్ లో స్వర్ణ పతకాన్ని గెలిచినందుకు ఆయన కు అభినందన లు. కామన్ వెల్థ్ గేమ్స్ జరిగినంత కాలం లో ఆయన ఎల్లవేళ ల ఉత్కృష్టమైనటువంటి ఆట తీరు ను కనబరచడం తో పాటు ఫైనల్ మేచ్ జరిగినప్పుడు మరింత అసాధారణమైనటువంటి జవసత్వాలను చాటారు. ఆయన భారతదేశానికి గర్వకారణం గా నిలచారు. ఆయన భావి ప్రయాసల లో చక్కగా రాణించాలి అని కోరుకొంటూ అనేకానేక శుభాకాంక్ష లు అందజేస్తున్నాను.’’ అని పేర్కొన్నారు.
ఈ నెల 8 న శ్రీ గురు తేగ్ బహాదుర్ జీ 400 వ జ‌యంతి (ప్ర‌కాశ్ ప‌ర్వ్‌) ను స్మ‌రించుకోవ‌డానికి గాను జ‌రిగే ఉన్న‌త‌ స్థాయి సంఘం స‌మావేశాని కి అధ్య‌క్ష‌త వ‌హించ‌నున్న ప్ర‌ధాన‌ మంత్రి

ఈ నెల 8న శ్రీ గురు తేగ్ బహాదుర్ జీ 400వ జ‌యంతి (ప్ర‌కాశ్ ప‌ర్వ్) ను స్మ‌రించుకోవ‌డం కోసం ఆ రోజు ఉద‌యం 11 గంట‌ల‌ కు వీడియో కాన్ఫ‌రెన్స్ మాధ్య‌మం ద్వారా నిర్వ‌హించే ఒక ఉన్న‌త స్థాయి సంఘం (హెచ్ఎల్‌సి) స‌మావేశాని కి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త వ‌హించనున్నారు. కేంద్ర హోం శాఖ మంత్రి శ్రీ అమిత్ శాహ్ కూడా ఈ స‌మావేశాని కి హాజ‌రు కానున్నారు. ఈ ప్రత్యేక సందర్భం (ప్ర‌కాశ్ ప‌ర్వ్) కు సూచ‌కం గా సంవ‌త్స‌రం పొడ‌వునా నిర్వహించ త‌ల‌పెట్టిన కార్య‌క్ర‌మాల ను గురించి ఈ స‌మావేశం లో చ‌ర్చ జ‌రుగ‌నుంది. ఉన్న‌త స్థాయి సంఘం గురించిన వివ‌రాలు శ్రీ గురు తేగ్ బ‌హాదుర్ జీ 400 వ జ‌యంతి ని స్మ‌రించుకోవ‌డానికి సంబంధించిన విధానాలు, ప్ర‌ణాళిక‌లు, కార్య‌క్ర‌మాల తో పాటు, ఇత‌ర ఘ‌ట్టాల ప‌ర్య‌వేక్ష‌ణ కోసం 2020 అక్టోబ‌రు 24న ఒక ఉన్న‌త స్థాయి సంఘాన్ని కేంద్ర ప్ర‌భుత్వం ఏర్పాటు చేసింది. ఈ సంఘం అధ్య‌క్ష ప‌ద‌వి లో ప్ర‌ధాన మంత్రి సహా హెచ్ ఎల్ సి లో 70 మంది సభ్యులు ఉన్నారు.
దేశ ప్రజలకు టీకామందు ను ఇప్పించే కార్యక్రమానికి ఒక సంవత్సరం పూర్తి అయిన సందర్భం లోటీకాకరణ కార్యక్రమం తో ముడిపడ్డ వారందరికీ నమస్కరించిన ప్రధాన మంత్రి

దేశ ప్రజల కు టీకామందు ను ఇప్పించే కార్యక్రమానికి ఒక సంవత్సరం పూర్తి అయిన సందర్భం లో టీకాకరణ కార్యక్రమం తో ముడిపడ్డ ప్రతి ఒక్క వ్యక్తి కి ప్ర‌ధాన మంత్రి శ్రీ న‌రేంద్ర మోదీ నమస్కరించారు. టీకాకరణ కార్యక్రమం లో వైద్యులు, నర్సులు మరియు ఆరోగ్య సంరక్షణ శ్రమికులు పోషించిన పాత్ర ను ప్రధాన మంత్రి ప్రశంసించారు. కోవిడ్-19 కి వ్యతిరేకం గా పోరాడడం లో భారతదేశం యొక్క టీకాకరణ కార్యక్రమం గొప్ప శక్తి ని అందించిందని కూడా ఆయన అన్నారు. MyGovIndia చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ అనేక ట్వీట్ లలో – ‘‘ఈ రోజు న మనం టీకాకరణ కార్యక్రమం లో #1 సంవత్సరాన్ని పూర్తి చేసుకొంటున్నాం. టీకాకరణ కార్యక్రమం తో ముడిపడ్డ ప్రతి ఒక్క వ్యక్తి కి నేను నమస్కరిస్తున్నాను. కోవిడ్-19 కి వ్యతిరేకంగా జరుపుతున్న పోరాటానికి మన టీకాకరణ కార్యక్రమం గొప్ప శక్తి ని అందించింది. ఈ కార్యక్రమం ప్రాణాలను కాపాడడంలో తోడ్పడింది. అంతే కాదు ఈ కార్యక్రమం జీవనోపాధి మార్గాల ను కూడా పరిరక్షించింది. అదే కాలం లో, మన డాక్టర్ లు, నర్స్ లు మరియు ఆరోగ్య సంరక్షణ శ్రమికులు పోషించినటువంటి పాత్ర అసాధారణమైనటువంటిదిగా ఉంది. సుదూర ప్రాంతాల లో ప్రజలు టీకామందు ను ఇప్పించుకొంటున్న సన్నివేశాల ను గాని లేదా అక్కడి మన ఆరోగ్య సంరక్షణ శ్రమికులు టీకామందు ను స్వీకరిస్తున్న సన్నివేశాల ను గాని మనం చూసినప్పుడు మన హృద‌యం మరియు మన మేధ గర్వం తో నిండిపోతాయి. మహమ్మారి తో పోరాడటానికి భారతదేశం అనుసరించిన దృష్టికోణం ఎల్లప్పటికీ విజ్ఞ‌ానశాస్త్రం పై ఆధారపడి ఉంటుంది. మనం మన దేశ ప్రజలు సరి అయినటువంటి సంరక్షణ ను పొందేందుకు వీలు గా ఆరోగ్య రంగ మౌలిక సదుపాయాల కల్పన ను పెద్ద ఎత్తున విస్తరిస్తున్నాం కూడాను. రండి, మనం అందరం కోవిడ్-19 ని దృష్టి లో పెట్టుకొని దానికి సంబంధించిన నియమ నిబంధనలను అన్నింటిని పాటిస్తూ ఉందాం, అలా చేయడం ద్వారా మహమ్మారి ని దూరం చేద్దాం.’’ అని పేర్కొన్నారు.
వివాహిత‌లైన ముస్లిం మ‌హిళ‌ల హ‌క్కులకు ర‌క్ష‌ణ‌

‘స‌బ్ కా సాథ్‌, స‌బ్ కా వికాస్‌, స‌బ్ కా విశ్వాస్’ అనేవి ప్ర‌ధాన‌ మంత్రి శ్రీ న‌రేంద్ర మోదీ నాయ‌క‌త్వంలోని ఎన్‌.డి.ఎ ప్ర‌భుత్వ కీల‌క అంశాలుగా ఉన్నాయి. ప్ర‌జ‌ల‌కు ఇచ్చిన హామీల‌లో ఒక‌దానిని నెర‌వేరుస్తూ , ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర‌కేబినెట్ , ముస్లిం మ‌హిళ‌ల‌( వివాహ హ‌క్కుల ర‌క్ష‌ణ‌) రెండ‌వ ఆర్డినెన్స్ 2019 ( ఆర్డినెన్స్ 4 ఆఫ్ 2019) స్థానంలో ముస్లిం మ‌హిళ‌ల‌( వివాహ హ‌క్కుల ర‌క్ష‌ణ‌) బిల్లు 2019ను ప్ర‌వేశ‌పెట్టేందుకు ఆమోదించింది. ప్ర‌భావం … ఈ బిల్లు ముస్లిం మ‌హిళ‌ల‌కు స్త్రీ ,పుర‌ష స‌మాన‌త్వం, స్త్రీ పురుష స‌మాన న్యాయాన్ని క‌ల్పిస్తుంది. ఈ బిల్లు వివాహితులైన ముస్లిం మ‌హిళ‌ల హ‌క్కుల‌ను ర‌క్షించేందుకు కూడా ఉప‌యోగ‌ప‌డుతుంది. అలాగే త‌లాక్‌- ఎ- బిద్ద‌త్ ప‌ద్ధ‌తి ప్రకారం భార్య‌నుంచి, భ‌ర్త‌ విడాకులు పొంద‌డాన్నిఇది నిరొధిస్తుంది. ఈ బిల్లును రానున్న పార్ల‌మెంటు స‌మావేశాల‌లో ప్ర‌వేశ‌పెట్ట‌నున్నారు. ఫ‌లితాలు…. • ఈ బిల్లు ట్రిపుల్ త‌లాక్ ప‌ద్ధ‌తి చెల్ల‌నేర‌నిదిగా, చ‌ట్ట‌వ్య‌తిరేక‌మైన‌దిగా ప్ర‌క‌టించ‌డానికి ప్ర‌తిపాదిస్తున్న‌ది • దీనిని శిక్షార్హ‌మైన నేరంగా ప‌రిగ‌ణిస్తుంది. ఇందుకు మూడు సంవ‌త్స‌రాల వ‌ర‌కు జైలు శిక్ష‌, జ‌రిమానా విధిస్తారు. • వివాహిత ముస్లిం మ‌హిళ‌లు, వారిపై ఆధార‌ప‌డిన పిల్ల‌ల‌కు స‌బ్‌సిస్టెన్స్ అల‌వెన్సునుకూడా బిల్లు ప్ర‌తిపాదిస్తున్న‌ది. • త‌న భ‌ర్త త‌న ప‌ట్ల‌ త‌లాక్ చెప్పి నేరానికి పాల్ప‌డిన‌ దానికి సంబంధించిన స‌మాచారాన్ని వివాహిత మ‌హిళ‌ పోలీస్ స్టేష‌న్ ఇంఛార్జి అధికారికి అంద‌జేసినా లేక ఆమె ర‌క్త‌సంబంధీకులు లేదా వివాహ సంబంధంగా బంధువులైన వారు ఎవ‌రైనా స‌మాచారం అందించినా ఆ నేరాన్ని కాగ్న‌యిజ‌బుల్ నేరంగా ప‌రిగ‌ణిస్తూ బిల్లు ప్ర‌తిపాదిస్తున్న‌ది. • త‌లాక్ కు గురైన మ‌హిళ విష‌యంలో జ‌రిగిన నేరానికి సంబంధించి ,ఈ నేరాన్ని మేజిస్ట్రేట్ అనుమ‌తితో కాంపౌండ‌బుల్ నేరంగా ప‌రిగ‌ణిస్తారు. • నిందితుడిని మేజిస్ట్రేట్ బెయిల్‌పై విడుద‌ల చేయ‌డానికి ముందు , త‌లాక్ కు గురైన ముస్లిం వివాహిత మ‌హిళ వాద‌న‌ను వినేందుకు కూడా బిల్లు వీలు క‌ల్పిస్తున్న‌ది. ముస్లిం మ‌హిళ‌( వివాహ హ‌క్కుల‌ర‌క్ష‌ణ‌) బిల్లు 2019, ముస్లిం మ‌హిళ‌(వివాహ హ‌క్కుల ర‌క్ష‌ణ ) రెండో ఆర్డినెన్స్ 2019 కి అనుగుణంగానే ఉంది.
శ్రీ జ‌గ్మోహ‌న్ దాల్మియా మృతిపై  ప్ర‌ధాన మంత్రి సంతాపం

భార‌త క్రికెట్ నియంత్ర‌ణ బోర్డు మాజీ అధ్య‌క్షుడు మృతిపై ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ” ఈ దుఃఖ స‌మ‌యంలో దాల్మియా కుటుంబ స‌భ్యుల‌కు నా ప్ర‌గాఢ సానుభూతిని తెలియ‌జేస్తున్నాను. ఆయ‌న ఆత్మ‌కు శాంతి చేకూరాల‌ని భ‌గ‌వంతుడిని ప్రార్థిస్తున్నాను ” అని ప్ర‌ధాన మంత్రి పేర్కొన్నారు.
సెప్టెంబర్10వ తేదీ న ‘సెంటర్ – స్టేట్ సైన్స్ కాన్ క్లేవ్’ నుప్రారంభించనున్న ప్రధాన మంత్రి

సెంటర్– స్టేట్ సైన్స్ కాన్ క్లేవ్ ను ప్రధాన మంత్రి శ్రీ నరేంద్ర మోదీ సెప్టెంబర్ పదో తేదీ నాడు ఉదయం 10 గంటల 30 నిమిషాల వేళ లో వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ సందర్భం లో సభికుల ను ఉద్దేశించి ప్రధాన మంత్రి ప్రసంగిస్తారు కూడాను. దేశం లో నవ పారిశ్రామికత్వాని కి మరియు నూతన ఆవిష్కరణల కు (ఎస్ టిఐ) సంబంధించిన ఇకోసిస్టమ్ కై మార్గాన్ని సుగమం చేయడం కోసం ప్రధాన మంత్రి అలుపెరుగక చేస్తున్న ప్రయత్నాలకు అనుగుణం గా ఈ సమ్మేళనాన్ని ఏర్పాటు చేయడం జరుగుతున్నది. ఇది తనదైన కోవ కు చెందిన ఒకటో సమ్మేళనం గా ఉన్నది. సహకారాత్మక సమాఖ్యవాదం యొక్క భావన తో కేంద్రాని కి మరియు రాష్ట్రాల కు మధ్య సమన్వయ భరితమైన, సహకార భరితమైన యంత్రాంగాన్ని పటిష్టపరచడం తో పాటు గా యావత్తు దేశం లో విజ్ఞ‌ానశాస్త్రం, సాంకేతిక విజ్ఞ‌ానం మరియు నూతన ఆవిష్కరణ ల సంబంధి ఇకోసిస్టమ్ ను కూడా నిర్మించాలి అనేదే సమ్మేళనం యొక్క లక్ష్యం గా ఉంది. రెండు రోజుల పాటు ఈ సమ్మేళనాన్ని 2022వ సంవత్సరం లో సెప్టెంబర్ 10వ, 11 వ తేదీల లో అహమదాబాద్ లోని సైన్స్ సిటీ లో నిర్వహిస్తున్నారు. దీనిలో.. ఎస్ టిఐ విజన్ 2047; రాష్ట్రాల లో ఎస్ టిఐ కోసం భావి వాకాసానికి మార్గాలు మరియు విజన్; ఆరోగ్యం – అందరి కోసం డిజిటల్ హెల్థ్ కేర్; 2030వ సంవత్సరానికల్లా పరిశోధన మరియు అభివృద్ధి లలో ప్రైవేటు రంగం యొక్క పెట్టుబడుల ను రెండింతలు చేయడం; వ్యవసాయం– రైతుల ఆదాయాన్ని రెట్టింపు చేయడం కోసం సాంకేతిక విజ్ఞ‌ానాన్ని వినియోగించకోవడం; జలం– త్రాగడానికి పనికివచ్చే నీటి ని ఉత్పత్తి చేయడం కోసం నూతన ఆవిష్కరణలు; శక్తి– హైడ్రోజన్ మిశన్ లో విజ్ఞ‌ానశాస్త్రం మరియు సాంకేతిక విజ్ఞ‌ానం ల యొక్క భూమిక మొదలైన వాటి తో పాటు అందరి కోసం స్వచ్ఛ శక్తి; డీప్ ఓశన్ మిశన్ మరియు కోస్తా తీర రాష్ట్రాలు/కేంద్ర పాలిత ప్రాంతాలతో పాటు దేశం యొక్క భవిష్య కాలం లోని ఆర్థిక వ్యవస్థ కై వీటి ప్రాసంగికత వంటి వివిధ ఇతివృత్తాల పై నిర్వహించే సమావేశాలు .. కలసి ఉండబోతున్నాయి. ఈ కోవ కు చెందిన మొట్టమొదటి సమ్మేళనం లో గుజరాత్ ముఖ్యమంత్రి, కేంద్ర విజ్ఞ‌ానశాస్త్రం మరియు సాంకేతిక విజ్ఞ‌ానం (ఎస్ ఎండ్ టి) శాఖ సహాయ మంత్రి, ఇంకా రాష్ట్రాలు మరియు కేంద్ర పాలిత ప్రాంతాల ఎస్ ఎండ్ టి శాఖ మంత్రులు, కార్యదర్శులు, పారిశ్రామిక రంగానికి చెందిన ప్రముఖులు, నవపారిశ్రామికులు, ప్రభుత్వేతర సంస్థ (ఎన్ జిఒ) లు, యువ శాస్త్రవేత్త లు మరియు విద్యార్థులు పాలుపంచుకోనున్నారు.
ఆరోగ్య రంగంలో సహకారం పై భారతదేశానికి, జర్మనీ కి మధ్య జాయింట్ డిక్లరేషన్ ఆఫ్ ఇన్ టెంట్ (జెడిఐ) కి ఆమోదం తెలిపిన మంత్రివర్గం.

ఆరోగ్య రంగంలో సహకారంపై భారతదేశానికి, జర్మనీకి మధ్య జాయింట్ డిక్లరేషన్ ఆఫ్ ఇన్ టెంట్ (జెడిఐ) కి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ జెడిఐ పై 2017 జూన్ 1వ తేదీన సంతకాలయ్యాయి. ఈ కింద పేర్కొన్న రంగాలలో పరస్పర సహకారం జెడిఐ పరిధిలో ఉంటుంది: 1). స్నాతకోత్తర విద్య; 2). వైద్య సిబ్బందికి శిక్షణ; 3). ఫార్మాస్యూటికల్స్ మరియు ఫార్మాకోఇకనామిక్స్; ఇంకా 4). హెల్త్ ఇకనామిక్స్. ఈ జెడిఐ అమలును పర్యవేక్షించడంతో పాటు పరస్పర సహకారానికి సంబంధించిన వివరాలను మరింత విస్తృతపరచేందుకుగాను ఒక వర్కింగ్ గ్రూపును ఏర్పాటు చేస్తారు.
ప్రెసిడెంట్ శ్రీ హసన్ రూహానీ తిరిగి ఎన్నికైన సందర్భంగా ప్రధాన మంత్రి అభినందనలు

ఇరాన్ ప్రెసిడెంట్ శ్రీ హసన్ రూహానీ తిరిగి ఎన్నికైన సందర్భంగా ప్రధాన మంత్రి శ్రీ నరేంద్ర మోదీ ఆయనను అభినందించారు. ‘‘నా మిత్రుడు, ప్రెసిడెంట్ హసన్ రూహానీ గారు రెండవ సారి ఎన్నికైన సందర్భంలో అత్యంత సౌహార్దపూర్వకమైన అభినందనలు. ప్రెసిడెంట్ హసన్ రూహానీ గారి క్రియాశీల నాయకత్వంలో ఇరాన్ సరికొత్త శిఖరాలను అందుకొంటూనే ఉంటుంది. ఇరాన్ తో మాకున్నటువంటి ప్రత్యేకమైన సంబంధాన్ని బలోపేతం చేసుకోవాలని భారతదేశం కంకణం కట్టుకుంది’’ అని తన సందేశంలో ప్రధాన మంత్రి పేర్కొన్నారు.